**Spirehusets velkomstfolder**

**Velkommen 😊**

Velkommen til Spirehusets velkomst folder, som er udarbejdet af forældrebestyrelsen, personalet og lederen i fællesskab.

Den henvender sig til kommende forældre og kollegaer og fortæller lidt omkring Spirehusets hverdag og de traditioner, som vi har i Spirehuset.

**Spirehusets historie.**

Spirehuset blev oprettet den 1. maj 1969 af en gruppe borgere i Rødding Kommune – på daværende tidspunkt kaldet Rødding Børnehave. I 1996 blev børnehaven udbygget med Anemonestuen.

I 2012 blev der varslet, at Spirehuset skulle sammenlægges med to kommunale børnehaver under fælles ledelse. Den daværende leder blev sammen med bestyrelsen enige om, at Spirehuset fremadrettet skulle være en privat børnehave. Derfor blev Spirehuset den 1. januar 2013 til en privat børnehave.

Som privat børnehave har vi handle- og metodefrihed. Det betyder, at selvom vi er underlagt de samme regler og lovgivningsmæssige krav som kommunale børnehaver, så har vi vores egen bestemmelsesret under disse rammer.

Vi har en bestyrelse, der består af 6 forældrerepræsentanter, 1 personalerepræsentant. Institutionslederen deltager i møderne. Forældrerepræsentanter vælges på det årlige forældremøde med valg til bestyrelsen.

**Mælkebøtten:**

40501968

**Solsikken:**

40714050

**Anemonen:** 40502136

**Kontor:**

40503127

**Kontakt: Spirehuset**

 Møgelmosevej 7A,

6630 Rødding

**Tlf: 74 84 10 57**

**e-mail:** **leder@spirehuset.dk**

[**www.spirehuset.dk**](http://www.spirehuset.dk)

**Opdeling af Spirehuset.**

Spirehuset har plads til 70 børn (fuldtidspladser) i alderen 2,9 -6 år.

Spirehuset er opdelt i 3 stuer: Mælkebøtten, Solsikken og Anemonen. På Mælkebøtten og Solsikken går de 2 yngste årgange, og de ældste børn (kommende børnehaveklassebørn) går på Anemonen. På hver stue er der tilknyttet 3 faste medarbejdere, alt efter hvor mange børn der er i institutionen.

**Åbningstiden:** Mandag – torsdag kl. 6.05 - 16.45

 Fredag kl. 6.05 - 16.15

**Ansatte i Spirehuset:**

Leder: Lotte

Souschef: Erika

 Pædagog: Simona

 Pædagog Lise

 Pædagog: Kristina

Pædagogisk assistent: Anne

 Pædagogmedhjælper: Helene

 Pædagogmedhjælper: Carina

 Pædagogmedhjælper: Line (til 30 marts)

 Pædagogmedhjælper: Thilde ( til 30 marts)

Flexjob: Laila 9 timer ugentligt.

Derudover har vi Cecilie – der PT er på barsel.

Spirehuset er endvidere praktikinstitution og har derfor øvelsespraktikanter af 7 ugers varighed.

**Pris 2024:** Der tilbydes:

 Fuldtid 1975,- kr.

 **30 timers plads – spørg efter pris.**

Forældre har mulighed for at søge om hel eller delvis økonomisk friplads, afhængig af den aktuelle husstandsindkomst. Kontakt lederen for yderligere information.

Der ydes obligatorisk søskenderabat, således at der betales fuld pris for den dyreste plads, og for de øvrige pladser ydes der 50% søskenderabat – uanset om søskende går i forskellige institutioner eller dagplejen.

Spirehuset har ingen faste lukkedage udover helligdage. Op til hver ferie vil der blive spurgt indtil ferie på Alia.

I forbindelse med personalets pædagogiske weekend holder Spirehuset en lukkedag, og vi håber at forældre kan finde anden pasning. Denne dag meddeles i god tid og godkendes af bestyrelsen. Til Pædagogisk weekend får personalet mulighed for at fordybe sig i div. pædagogiske emner såsom motorik, sprog, læreplaner osv.

**Spirehuset dagligdag.**

 kl. 6.05 - 7.30 Morgenmad på Solsikken (pris 50 kr. for 20 turs klippekort)

 kl. 7.30 - 12.00 Aktiviteter på egen stue samt rundkreds og frokost

 kl. 12.00 - 13.30 Leg på legepladsen/middagssøvn efter behov

 kl. 13.30 - 14.30 Frugt

 kl. 14.30 - 16.00 Frie aktiviteter

 kl. 16.00 - 16.45 Afslutter dagen på Solsikken

Omkring kl. 8.30 er der mulighed for en formiddagsmad for de børn der har lyst. Børnene skal gerne have en ekstra mad med i deres madkasse.

Efterfølgende vil børn og personale gå i gang med formiddagens aktiviteter.

I garderoben til hver stue finder i en I pad (Alia) hvor i bedes logge jeres barn ind/ud ved aflevering og afhentning. Husk at det er kun de voksne der må betjene IPaden. På whiteboardtavlen vil der også være en ugeplan for aktiviteter, her vil der stå evt. spontane aktiviteter og andet info. HUSK altid at kigge på tavlen ved aflevering og afhentning.

Så vidt muligt vil der være en voksen på hver stue fra kl. 7.30 til 15.30.

Hver måned laver stuerne et nyhedsbrev der sendes til forældrene vis mail. Derudover vil der altid hænge et eksemplar i garderoben.

**Spirehuset læreplaner.**

Spirehusets læreplaner kan ses på vores hjemmeside www.spirehuset.dk

**Praktiske oplysninger**

***Fotografier – video:*** Der bliver i forbindelse med arrangementer, udflugter, projekter, opgaver og i dagligdagen af og til taget billeder/video af børnene. Disse billeder kan blive brugt i f.eks. skriftlig dokumentation, når vi sender indslag ind til lokal avisen, Facebook/hjemmesiden samt ophæng i børnehaven. Ønsker I ikke billeder/video af jeres børn offentliggjort, bedes I meddele dette skriftligt på tilsagnsblanketten, som i får udleveret ved start.

***Fremmøde:*** Børnene skal helst afleveres inden kl. 9.00. Møder de senere, kan I risikere, at vi er kørt eller gået. Spontane aktiviteter skrives ikke på tavlen. Ring evt. for at høre nærmere, hvis I gerne vil have god tid derhjemme.

***Tøj:*** Da børnene er ude hver dag – uanset vejret, skal de have tøj med, der passer til årstiden SAMT regntøj. Ligeledes skal de have rigeligt af ekstra skiftetøj med. Vi opfordrer jer, til at skrive navn i tøjet. Husk inde sko. Check mindst én gang om ugen, om der er skiftetøj i kassen.

***Madkasser:*** På hver stue er der et køleskab, hvor madkasser med NAVN skal sættes ind i. Vi spiser vores madpakker omkring kl. 11.15. Børnene bedes medbringe en drikkedunk med vand i ( husk navn) I bedes venligst åbne div ostehaps, små pølser osv. hjemmefra.

***Garderobe:*** Hvert barn har sin egen garderobeplads. Hæng gerne tøjet klar til barnet, således i kan være med til at gøre barnet mere selvhjulpent. Garderobepladsen SKAL tømmes hver fredag pga. rengøring. Vær barnet behjælpelig med, at holde orden på sin plads og få ryddet op på rummet inden i går hjem. Sæt fodtøj op på hylden, når barnet afhentes.

***Frugt:***Medbringes i en lille madkasse eller pose og spises i tidsrummet mellem kl. 14.00 – 14.30.

***Fødselsdag:*** Vi fejrer børnenes fødselsdage i børnehaven når barnet bliver 3 og 4 år. Når barnet kommer på Anemonen, tager vi gerne hjem og besøger barnet til fødselsdag hvis I ønsker dette. Til fødselsdage i børnehaven, er i forældre velkomne til at deltage. Børnehaven laver en fødselsdagsgave til barnet, flaget hejses i børnehaven på dagen og der stilles flag uden for døren. Til samling er det barnet der er i centrum, hvor der synges og uddeles gave.

Barnet er velkommen til at have mad med til fødselsdag, dette aftales også med en fra stuen. Vi opfordre til, at der serveres noget sundt, med udgangspunkt i vores kostpolitik. Vi henstiller til at I begrænser mængden af usunde sager til fødselsdag. Gerne kun ét stykke kage/is/flødebolle osv.

***Sygdom:*** Det er en selvfølge, at syge børn ikke afleveres i børnehaven. Hvis barnet bliver syg i institutionen, kontakter vi jer. Lad dit barn blive hjemme, til det er rask. Husk at give besked, hvis barnet ikke kommer i børnehave. Medicin må kun gives af personalet, hvis lægen har anført det på medicinen.

***Parkering:*** På nabogrundens parkeringsplads eller på Frøsvej – der er en lille sti op til børnehaven. Parkeringspladsen foran børnehaven er forbeholdt personalet.

***Barnets ferie/fridage:*** Det er vigtigt, at børnene holder ferie fra institutionen, da børn har brug for at få slappet af og ladet op. De har brug for at få brudt sin hverdag og at få hvilet krop og ører fra den travle hverdag i børnehaven. En ferie må gerne indeholde nye oplevelser sammen som familie, men også gerne ro, ”tøffetid” og måske endda mulighed for at kede sig 😉 Vi anbefaler, at børn holder minimum 2 uger sammenhængende uger i sommerferien. Derudover har børn også godt af et afbræk flere gange i løbet af året (f.eks. efterårsferie, juleferie og sommerferie) Af hensyn til planlægningen i ferieperioden, er ferietilmeldingen bindende. Kan dog altid ændres i forhold til ændrede arbejdstider. Husk at give besked til Spirehuset/ Alia hvis dit barn holder en fridag.

***Legetøj:*** Det er tilladt at have et krammedyr med i tasken, da det kan give tryghed for barnet. Andet legetøj må kun medbringes, når der er arrangeret legetøjsdag.

***Rygning:*** Der er totalt rygeforbud på hele Spirehusets matrikel.

***Rengøring:*** Spirehuset rengøres af et rengøringsfirma.

***Slik:*** Jævnfør vores kostpolitik skal jeres børn ikke have slik med i børnehaven – gem det til fredagshyggen. Giv altid dit barn en god og sund madpakke med. Se evt. vore kostpolitik for inspiration.

**Traditioner**

Børnene glæder sig og sætter pris på traditioner. Traditioner er genkendelige og ofte forbundet med glæde og hygge. Sidst, men ikke mindst, danner traditionerne ofte rammen om et rum, hvor børn, forældre og medarbejdere mødes for at have det hyggeligt sammen.

***Hjemmebesøg:*** Inden barnet starter i Spirehuset tilbyder vi et hjemmebesøg hos jer, hvor vi kan lære hinanden at kende i barnets trygge miljø. Barnet lærer en voksen fra stuen at kende, der skabes et fælles tredje og der er tid til orientering om børnehaven, drøfte gensidige forventninger og spørgsmål.

***Fastelavn:*** Til fastelavn pynter vi op og laver fastelavnspynt. Vi slår vi katten af tønden i børnehaven, synger, leger og spiser fastelavnsboller.

***Koloni:*** Hvert år i maj tager børnehaven på koloni med 2 overnatninger. Det er dog kun den mellemste og ældste børnegruppe der deltager i kolonien, man skal være fyldt 3,9 år for at kunne komme med på koloni. Når vi tager på koloni giver det børn og personale en fantastisk mulighed for at være sammen på en anden måde. Der er tid og ro til fordybelse, nye relationer og nye oplevelser.

***Forældremøde:*** I april måned holder Spirehuset forældremøde med valg til bestyrelsen. Her inviteres også gerne de børns forældre der starter i maj, juni, juli og august, da der kan sidde nogle med lysten til bestyrelsesarbejde.

***Forældrekaffe:*** Ca. 1 gang i kvartalet afvikles der forældrekaffe i Spirehuset. Forældrekaffe er uden søskende.

***Legepladsarrangement:*** En til to gange om året afholder vi legepladsarrangement, hvor forældre og børn hjælper os med at vedligeholde, reparere og rengøre vores institution både ude og inde. Det er en kæmpe hjælp for os med frivillig arbejde og samtidig en god måde at lære de andre forældre på.

***Høstmarked:*** Den sidste lørdag i august, afholder børnehaven høstmarked, hvor børnene laver forskellige aktiviteter. Høstmarked er for alle der har lyst til at komme til en hyggelig formiddag.

***Bus:*** Hver uge tager de 3 stuer på skift med bussen på tur. Der må max. være 7 børn i bussen og altid 2 personale med. Det er en selvfølgelighed, at børnene sidder på siddepuder/autostole og har sikkerhedssele på.

 Jeres barn skal være fyldt 3 år inden de kommer med på bustur.

***Skolestart:*** I løbet af foråret samarbejder vi med skoler og SFO omkring skolestart. I Rødding har vi arbejdet meget på at skabe sammenhæng i overgangen fra børnehave til skole. Dette betyder at Anemonen tager på besøg på Rødding skole, Rødding Friskole og Brændstrup Kristne Friskole – afhængigt af hvor børnene skal gå. Da de fleste skal på Rødding Skole har vi indlagt mange besøgsdage i SFOen, hvor det personale som skal være sammen med børnene fra 1. april vil deltage. Hvis skolen ønsker det, følger der en personale med fra Spirehuset i de første 3 måneder – hvilket er medvirkende til at give børnene en god og tryg overgang.

***Jul:*** Til jul arrangeres bl.a. krybbespil for Anemone børnene. Mælkebøtte og solsikkebørn går luciaoptog på plejehjemmet og i Spirehuset – hvor der samtidigt vil være forældrekaffe.

Derudover vil der være masser af juleaktiviteter på stuerne i december måned, jule hemmeligheder og vi får besøg af drillenisserne.

***Bedsteforældredage:*** I løbet af året vil der på hver stue blive afholdt to bedsteforældredage. Til disse dage vil vi lave lidt kreativt, bage, synge, spille og hygge**.**

***Forældresamtaler:*** Når dit barn har gået i Spirehuset i 3-5 måneder måneder tilbydes I en opstartssamtale. I forbindelse med samtalen vurderer personalet om der er behov for en sprogvurdering.

I forbindelse med overgangen fra Solsikken/ Mælkebøtten og til Anemonen vil der igen være en samtale hvor vi drøfter barnets generelle udvikling.

Den sidste samtale ligger i efteråret, året før Anemonebørnene starter i førskolen. Her vil vi b.la drøfte hvilke områder der skal styrkes inden skolestart. Inden samtalen udarbejdes der en sprogvurdering gennem Rambølls Hjernen og hjertet. Sprogvurderingen giver et billede af barnets sproglige kompetencer og udarbejdes gennem forskellige opgaver som barnet løser sammen med en voksen.

***Rotation i huset:*** Sidst i marts måneder der afslutning for anemonebørnene der starter i førskole. 1. april måned, roteres der i huset, og alle de ældste børn fra Solsikken og Mælkebøtten, rykker op og bliver Anemone børn. Det betyder også at der sker en personalerokering. Som udgangspunkt rykker der en personale med fra Mælkebøtten og Solsikken så barnet har en tryg voksen i overgangen. Man er ikke sikret, at det er den voksen der var på hjemmebesøg og som var med til opstart, der følger en videre på Anemonen.

**Bestyrelsen.**

Børnehaven Spirehuset er en selvejende institutionen med en bestyrelse, der består af 6 medlemmer, hvoraf der er 5 repræsentanter valgt blandt forældrene samt 1 repræsentant valgt blandt det fastansatte personale. Bestyrelsens sammensætning vil være ophængt synligt i garderoben.

Medlemmerne vælges på den årlige forældremøde. De forældrevalgte bestyrelsesmedlemmer er på valg hver andet år, dog skal medlemmet udtræde, når barnet ophører i institutionen – dog kan man fortsætte til næste forældremøde. Derudover har bestyrelsen mulighed for at optage op til to personer i bestyrelsen, der har særlig interesse i Spirehuset. Disse medlemmer udpeges for 2 åre af gangen.

Det er bestyrelsens opgave at tage vare på børns og forældres interesser i forhold til institutionen, støtte og aflaste personalet med praktiske og administrative gøremål – samt være aktiv i forhold til kommunens politik på daginstitutionsområdet. Det er også bestyrelsens opgave at arbejde for et godt og trygt arbejdsklima.

Bestyrelsen varetager den overordnede ledelse og fastsætter principper for anvendelse af budgetrammen og påser, at de tildelte budgetrammer overholdes.

Bestyrelsen har arbejdsgiverkompetence i forbindelse med ansættelse og afskedigelse af leder. Lederen har kompetencer til at ansætte og afskedige personale.

I øvrigt henvises til vedtægterne.

Bestyrelsen har ikke kompetence til at træffe beslutninger, der har karakter af tjenstlige instrukser for de ansatte, idet det er lederen alene, der har instruksbeføjelsen overfor de ansatte, herunder placeringen af medarbejdernes arbejdstid og konkrete funktioner.

**Børnehaveforeningen.**

I børnehaven har vi en børnehaveforening, hvor der kan indbetales penge til, hvis man har lyst til dette. En gang om året bliver der afholdt Høstmarked i Spirehuset og overskuddet fra dette går til børnehaveforeningen. Det er bestyrelsen, der har ansvaret for denne forening. De holder regnskabet som også bliver fremlagt til generalforsamlingen. Overskuddet i børnehaveforeningen går udelukkende til de børn, der er meldt ind i Spirehuset. Det betyder, at vi f.eks. får råd til at tage alle børn med i zoologisk have i Odense, eller de støtter os med andre ture ud af huset. De kan f.eks. også købe nyt legetøj til børnene, hvis vi mangler noget.

**Personalesamarbejde.**

Spirehuset skal være en god, inspirerende og udviklende arbejdsplads for alle medarbejdere. En arbejdsplads, hvor respekten for hinandens forskelligheder, fleksibilitet og humor er af høj prioritet.

Alle medarbejdere skal tage del i de arbejdsområder, der er i institutionen.

Udover vores arbejdsdag med børnene afholder vi en del møder:

* personalemøder ca. 10 gange årligt
* stuemøder 1 gang ugentligt
* personaleweekend 1 gang årligt
* medarbejdersamtaler 1 gang årligt

**Eksterne samarbejdspartner.**

Eksterne samarbejdspartnere kan være: psykolog, sagsbehandler, sundhedsplejerske, ressource pædagog, talepædagog, fysioterapeut, dagplejere, tandplejere, skoler og børnehaver, plejehjem, seminarier.

Vi har en række samarbejdspartnere, herunder bl.a. Landsorganisationen for Danske daginstitutioner, (LDD) samt Daginstitutionernes Landsorganisation. (DLO)

**ØKONOMI**

Budgettet styres sammen med ledelse, bestyrelsen, og Landsorganisationen Danske Daginstitutioner ( LDD ) som kører vores administration, og som også laver vores budgetter.

**Visioner:**

*Ny styrket læreplaner:* I Spirehuset fortsætter vi vores arbejde ud fra de ny styrket pædagogiske læreplaner. Vi har fokus på Spirehusets kerneopgave (se læreplanerne).

*Fra børnehave og i skole:* Vi skal fortsætte med at styrke overgangen fra børnehave til skole.

*Personalet:* Spirehuset skal være en inspirerende og udviklende arbejdsplads for alle medarbejdere. For at fremme samarbejdet prioriterer vi åbenhed, humor, gensidig respekt og loyalitet. Det skal fortsat være dejligt at arbejde i Spirehuset.

*Støjniveau:* Vi vil arbejde på at sænke støjniveauet til gavn for både børn, personale og forældre.

For at gøre børnene bevidste omkring støjniveauet, skal vi som personale gå foran med et godt eksempel, dvs. sænke stemmelejet samt være opmærksomme på eget kropssprog.

*PR – udadtil:* Vi arbejder på at gøre os mere synlige udadtil via bl.a Facebook.

**Forældresamarbejde.**

I Spirehuset ser vi det som en meget vigtig del af hverdagen, at have et godt samarbejde med jer som forældre. Det er af stor betydning for barnets trivsel i børnehaven, at vi (forældre og personale) har det godt med hinanden og kan tale sammen om de ting, der er i forbindelse med jeres barn.

Vi håber på et ærligt og åbent samarbejde hvor vi respekterer hinandens holdninger.

Vi opfordrer til, at barnet kan begynde med at være i børnehaven et par timer de første dage. Det er uhyre vigtigt, at barnet får en god start og føler sig tryg og godt tilpas i børnehaven, hvor det trods alt vil komme til at tilbringe en stor del af tiden.

Det er vigtigt at have god tid, når I afleverer/henter barnet. Det er på disse tidspunkter, vi har mulighed for at fortælle hinanden om barnets dagligdag. Når I afleverer barnet, er det vigtigt at komme ind på stuen og sige goddag sammen med jeres barn. Ligeledes når I henter, at I husker at sige farvel.

Personalet i børnehaven har tavshedspligt.

**Spirehusets forventninger til forældrene:**

* **I viser interesse for barnets børnehave og børnehavelivet.**
* **At barnet møder i børnehave i fornuftigt tøj – og at I medbringende passende overtøj og skiftetøj.**
* **I har tid til aflevering og afhentning.**
* **I er troværdige voksne/ rollemodel.**
* **I viser at I holder af – i ord og handlinger.**
* **I er opmærksomme, og nærværende for barnet.**
* **I er lyttende.**
* **I sætter grænser.**
* **I er åbne og ærlige over for personalet**
* **I deltager i børnehavens aktiviteter hvis i har mulighed for det**
* **I udviser loyalitet overfor børnehaven**
* **I giver fridage/ferier**
* **At i deltager og giver en hjælpende hånd til de forskellige arrangementer.**